ปกติหนูมีประจำเดือน7วันตลอดค่ะ ไม่เคยน้อยหรือมากกว่า7 แล้วพอดีหนูมีอะไรกับแฟนในวันที่3ของการเป็นประจำเดือน พอวันที่4ประจำเดือนไม่มาค่ะ แต่ตอนมีอะไรกับแฟนใส่ถุงนะค่ะ หนูอยากทราบว่าทำไมประจำเดือนไม่มาค่ะ จะท้องไหม มีอะไรผิดปกติหรือเปล่าค่ะ
สวัสดีค่ะ หากวันที่มีเพศสัมพันธ์ คือวันที่ 3 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมากสำหรับประจำเดือนที่ปกตินั้น จะมีเลือดออกนาน 2-7 วัน และจะมีระยะห่างระหว่างรอบประจำเดือนที่ 21-35 วัน ดังนั้น หากเลือดที่ออกในครั้งนี้ อยู่ในช่วงที่ประจำเดือนควรจะมา และมานาน 3 วันดังกล่าว ก็ถือเป็นประจำเดือนที่ปกติดี ทั้งนี้ ในแต่ละรอบเดือน จำนวนวันที่มีประจำเดือนมา และระยะห่างระหว่างรอบเดือน ไม่จำเป็นต้องเท่ากันก็ได้ ดังนั้น หากเคยมีประจำเดือนมา 7 วัน แต่ในครั้งนี้ มา 3 วัน ก็ไม่ได้ถือว่าผิดปกติอะไรแต่หากเลือดที่ออกในครั้งนี้ ไม่ได้อยู่ในช่วงที่ประจำเดือนควรจะมา เช่น ห่างจากรอบเดือนที่แล้วนานกว่า 40 วัน หรือน้อยกว่า 21 วัน เลือดที่ออกก็อาจไม่ใช่ประจำเดือนก็ได้ ดังนั้น โอกาสที่จะตั้งครรภ์ก็จะมีได้ค่ะ